বেশির ভাগ ক্ষেত্রে দেখা যায় উচ্চরক্তচাপ আছে এমন রোগী অথবা উচ্চরক্তচাপসহ হৃদরোগীরা সকালে স্ট্রোক করে। কারণ ঘুম থেকে উঠার সময় দেহের ব্লাড সার্কুলেশন অনেক দ্রুত হয়। তাই সকাল বেলা ঘুম থেকে উঠার ক্ষেত্রে সাবধানতা অবলম্বন করা উচিত। ঘুম থেকে উঠে বিছানা থেকে তাড়াহুড়া করে না উঠে কিছুক্ষণ অর্থাৎ কমপক্ষে ১০ সে. বসতে হবে। তারপর দুই পা একসাথে মাটিতে ফেলতে হবে। এরপর ধীরে ধীরে দু’পা একসাথে করে দাঁড়িয়ে তারপর পদক্ষেপ ফেলতে হবে। কখনোই উচ্চরক্তচাপ ও হৃদরোগীদের ঘুম থেকে উঠানোর জন্য হঠাৎ জোরে ডাকা বা ধাক্কা দেয়া উচিত নয়। যে কোনো ধরনের দুশ্চিন্তা থেকে সব সময়ই দূরে থাকতে হবে। এক্ষেত্রে ঘড়ির কাটা গোনা প্র্যাকটিস করবেন। অর্থাৎ দেয়ালঘড়িতে সেকেন্ডের কাঁটা ঘুরে ঘুরে কীভাবে এক মিনিট হলো সেটা শুধুমাত্র চোখে পর্যবেক্ষণ করতে হবে। ঘুম যাতে ঠিকমতো হয় সেদিকে বিশেষ যতœবান হতে হবে। সেজন্য প্রতিদিন ঘুমানোর আগে শ্ববাসন করতে হবে।